Diari Oficial de la Generalitat Valenciana


Sumari del DOGV 1668, del 21-11-1991 (1991/823293)

ACORD d'11 de novembre de 1991, del Govern Valencià, pel qual s'aprova definitivament la modificació núm. 6/89, del Pla General d'Ordenació Urbana d'Elda, que fa referència a la construcció d'un vial de servei al costat del pont del Centre Excursionista.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1668

Data del DOGV
:   21-11-1991

Secció del DOGV
:   ALTRES DISPOSICIONS

Número del document
:   1991/823293


Data del document
:   11-11-1991

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Acord d'11 de novembre de 1991, del Govern valencià, pel qual s'aprova definitivament la modificació núm. 6/89 del Pla General d'Ordenació Urbana d'Elda, que fa referència a la construcció d'un vial de servei al costat del pont del Centre Excursionista.  
El Govern valencià, en la reunió del dia 11 de novembre de 1991, adoptà l'acord següent:  
L'Ajuntament d'Elda, en sessió plenària d'11 de desembre de 1989, aprovà inicialment el projecte de modificació núm. 6/89 del Pla General d'Ordenació Urbana d'Elda, que fa referència a la construcció d'un vial de servei al costat del pont del Centre Excursionista, i el va sotmetre a informació pública durant el termini d'un mes. Amb aquesta finalitat el va publicar en el diari «La Verdad», de 23 de desembre de 1989, en el Butlletí Oficial de la Província d'Alacant, de 31 de desembre de 1989, i en el Butlletí Oficial de l?Estat, d?1 de març de 1990, sense que s'hi presentés cap al·legació.  
En sessió plenària de 15 de juny de 1990, l'Ajuntament d'Elda aprovà provisionalment la modificació núm. 6/89 esmentada.  
La Comissió Territorial d'Urbanisme d'Alacant presentà un informe favorable sobre el projecte de referència en sessió de 29 de gener de 1991, tot i que, atés que afecta el sistema general de parcs i jardins, s'havia de seguir el tràmit establert en l'article 50 de la Llei del Sòl.  
El Conseller d'Obres Públiques, Urbanisme i Transports féu un informe favorable sobre el projecte publicat en la Resolució de 12 de març de 1991.  
El 19 de setembre de 1991 la Comissió Permanent del Consell d'Estat emeté un dictamen favorable.  
La modificació projectada es concreta en la inclusió d'un vial amb un ample de 8 m, que discorre segons l'alineació de la zona 7.1, i la seua superfície és de 360 m2. La finalitat del vial és la de facilitar el gir a la dreta en la connexió del pont del Centre Excursionista amb la carretera de Monóvar.  
Aquestes ampliacions signifiquen una minva de 785 m2. en el sistema general de parcs i jardins urbans, minva que queda compensada per la requalificació al costat oposat del pont del Centre Excursionista del sistema general que hi ha destinat a àrees de protecció o servitud, Clau C, complint aquest nou ús la disposició del pla general en el sentit de protecció i separació de les vies de comunicació.  
La modificació pretesa és necessària ja que la recent construcció del pont del Centre Excursionista fa inviable l?execució del vial que s'havia projectat a causa de l?escassesa de gàlibo entre el tauler del pont i el terreny natural. No és aconsellable l?excavació de la rasant atés que per la seua proximitat al riu i vista la cota a què s'arribaria el farien inundable i per tant quedaria fora de servei freqüentment.  
S'ha seguit el procediment establert en els articles 40, 41 i 50 de la Llei del Sòl i concordants del reglament de planejament.  
Vistos els preceptes legals citats, la Llei del Sòl, la Llei de Procediment Administratiu i d'altres d'aplicació pertinent, d'acord amb el Consell d'Estat, i a proposta del Conseller d'Obres Públiques, Urbanisme i Transports, el Govern valencià acorda:  
Aprovar definitivament el projecte núm. 6/89 de modificació del Pla General d'Ordenació Urbana d'Elda, referent a la construcció d'un vial de servei al costat del pont del Centre Excursionista.  
Contra l'acord transcrit, que esgota la via administrativa, hom pot interposar recurs de reposició davant el Govern valencià en el termini d'un mes, comptador des del dia següent que es publique aquest acord.  
València, 11 de novembre de 1991.  
El Conseller-secretari del Govern valencià,   
EMERIT BONO I MARTINEZ